I 1766 fikk kirken bordkledning, og i 1777 ble det gjort om på interiøret. Blant annet ble korskillet fjernet, og kirken fikk tønnehvelving med påmalt himmel og skyer. I 1830 fikk kirken sakristitilbygg i øst, og rundt 1900 ble interiøret endret: Hvelvingen ble malt hvit, veggene fikk panel og mye av inventaret ble skiftet ut. Det ble gjort om på dette ved restaureringer i 1930-åra og 1956. I 1995 ble det installert nytt orgel i kirken, bygget av Ernst Junker.